กองพิทักษ์ปฏิวัติอิสลาม

กองกำลังพิทักษ์การปฏิวัติอิสลาม (อังกฤษ: Islamic Revolutionary Guard Corps, IRGC; เปอร์เซีย: سپاه پاسداران انقلاب اسلامی, แปลตรงตัวว่า "กองทัพผู้พิทักษ์การปฏิวัติอิสลาม") เป็นเหล่าทัพหนึ่งของกองทัพอิหร่าน สถาปนาขึ้นเมื่อปี 1979 สองสัปดาห์หลังการปฏิวัติอิหร่าน โดยคำสั่งของอายะตุลลอฮ์รูฮุลลอฮ์ โคมัยนี รัฐธรรมนูญบัญญัติให้เหล่าทัพนี้ทำหน้าที่พิทักษ์การปกครองในระบอบสาธารณรัฐอิสลาม กองพิทักษ์ปฏิวัติอิสลามโฆษณาว่าตนมีหน้าที่พิทักษ์ระบอบอิสลามและป้องกันการแทรกแซงโดยต่างชาติ รวมถึงป้องกันการรัฐประหารโดยกองทัพหรือ "ขบวนการนอกลู่นอกทาง" กองพิทักษ์ปฏิวัติอิสลามมีกำลังทหารราว 125,000 นาย มีกองกำลังทางบก ทางอากาศ ทางน้ำ หน่วยข่าวกรอง และหน่วยรบพิเศษเป็นของตัวเองที่ไม่ขึ้นกับเหล่าทัพใด ในทางเทคนิคถือเป็นเหล่าทัพที่ทรงอิทธิพลที่สุดของกองทัพอิหร่าน และเป็นเหล่าทัพที่ใกล้ชิดกับรัฐบาลอิหร่านมากที่สุด ทั้งนี้ รัฐบาลของบางประเทศอย่างสหรัฐ ประเทศบาห์เรน และประเทศซาอุดีอาระเบีย ถือว่าเหล่าทัพนี้เป็นองค์การก่อการร้าย กองพิทักษ์ปฏิวัติอิสลามเป็นอีกหนึ่งหน่วยงานที่คล้ายกับชุทซ์ชตัฟเฟิลของนาซีเยอรมนี ในแง่ที่เป็นกองกำลังอุดมการณ์ที่ทรงอำนาจเหนือกองทัพปกติ ควบคุมภายในประเทศ ขึ้นตรงต่อผู้นำสูงสุด และมีหน้าที่ปกป้องระบอบการปกครอง อ้างอิง